મુંબઈ: ટીવી સીરિયલ 'યે હૈ મોહબ્બતે'ના 1500 એપિસોડ પૂરા થતાં સ્ટારકાસ્ટે પાર્ટી એન્જોય કરી. સીરિયલમાં ઇશિતા, રમન ભલ્લા અને શગુનના પાત્ર ઘણા લોકપ્રિય થયા છે. જોકે, ટીવીની દુનિયામાં સૌથી લાંબી ચાલનાર સીરિયલની વાત કરીએ તો આ રેકોર્ડ 'યે રિશ્તા ક્યા કહેલાતા હૈ'ના નામે છે. આ સીરિયલે હાલમાં જ 2700 એપિસોડ પૂરા કર્યા. જાન્યુઆરી, 2009માં શરૂ થનાર આ સીરિયલ છેલ્લા 9 વર્ષથી ચાલે છે. શરૂઆતમાં આ સીરિયલમાં હિના ખાન અને કરણ મહેરા લીડ રોલમાં હતા. તેમણે સીરિયલ છોડી દીધા પછી હાલ મોહસિન ખાન અને શિવાંગી જોશી કામ કરે છે. 'તારક મહેતા કા ઉલ્ટા ચશ્મા'એ પણ 28 જુલાઈના રોજ 10 વર્ષ પૂર્ણ કર્યાં છે. આ સીરિયલ જોતા બાળકો હવે જવાન થઈ ગયા છે.